ברוב המגהצים ניתן לווסת את חום הפעולה של המגהץ כדי להתאימו לאריגים שונים, אריגים דקים ועדינים שאינם עמידים בחום (כגון אריגי ניילון, צמר ומשי) מגהצים בטמפרטורות נמוכות יחסית (135–148 מעלות צלזיוס) ואילו אריגים עמידים יותר כמו כותנה ופשתן מגהצים בטמפרטורות גבוהות יותר (190–230 מעלות צלזיוס).
בחלק מהמגהצים נמצא מכל מים ההופכים לקיטור במהלך הגיהוץ, כדי לייעל את התהליך באריגים מסוימים.
גיהוץ בתרבות.
הגיהוץ היה חשוב ונחשב בדרך כלל כפעולה של עקרת הבית, אך בספר לבני הנעורים של אסתר קל, 'לבת וגם לבן לא יזיק לדעת' מתואר בן הדוד יוסי שמלמד את בנות הבית כיצד לגהץ.
יש המכנים הוצאת כסף או קניה בעזרת כרטיס אשראי 'לגהץ כרטיס'.
חיים בוגרשוב
נים (כלי דם)
נים הוא כלי הדם הקטן ביותר במחזור הדם, קוטרו נע בין 5 ל-10 מיקרומטר. הדם מוזרם לנים מהעורק וממשיך ממנו לווריד. הנימים מגיעים לכל הרקמות והתאים החיים בגוף, כאשר כל תא כזה צמוד לנים אחד או יותר. תפקיד הנים לאפשר חילוף חומרים בין הדם לתאים.
תפקידים נוספים.
בריאות מתבצע חילוף חומרים בין הנימים לנאדיות הריאה אליהן הם צמודים, פחמן דו-חמצני עובר מהנים לנאדית וחמצן עובר מהנאדית לנים.
כך גם במעי הדק חומרי מזון כגון חומצות אמינו, חומצות שומן וגלוקוז עוברים לזרם הדם בנימים.
בכליות מתבצע טיהור הדם, חומרים רעילים לגוף יוצאים מהנימים לכיוון שלפוחית השתן לשם הפרשה מן הגוף.
סוגי נימים.
תפקיד חשוב נוסף לנימי הדם: לאורך נימי הדם, פלסמת הדם יוצאת דרך דופן הנים ונספגת מחדש, אך רק 90% ממנה חוזר אל מחזור הדם, 10% הנותרים משמשים ליצור הנוזל הלימפטי.
נימי דם
טרולינג
נסים גרמה
נסים גרמה (נולד ב-21 בינואר 1950) הוא זמר ושחקן ישראלי.
ביוגרפיה.
גרמה הוא בן זקונים למשפחה בת חמישה ילדים שעלתה לישראל מתימן. הוא גדל בראש העין במחנה א' ומרבה לכתוב עליה בשיריו ולהזכיר את ילדותו בעיר זו.
בנעוריו נהג גרמה לשיר ולרקוד בחתונות תימניות בראש העין, ובשנת 1971 הצטרף ללהקת ענבל.
גרמה התפרסם לראשונה כזמר בפסטיבל הזמר המזרחי 1977 כשביצע לצד עליזה עזיקרי את השיר "כי רב להושיע" שזכה במקום השני והפך ללהיט.
ב-1978 הוציא אלבום בכורה בשם "היית שלי".
בין שירי האלבום בלטו שני לחנים של צביקה פיק לשירים "שולה" (מילים: מירית שם-אור) ו"לילה וירח" (מילים: משה בן שאול), וכן בלטו שיר הנושא (מילים ולחן: עוזי חיטמן), ו"דיסקו תימני" (מילים: רבי שלום שבזי). בני נגרי עיבד את מרבית שירי האלבום, לצד שני שירים שעיבד אילן גלבוע.
ב-1981 יצא בחברת "התקליט" אלבומו השני של גרמה - "להיות כוכב". בין שירי האלבום בלטו שיר הנושא (מילים: שמואל קרול, לחן: איתן מסורי) ו"אהבה ברוקנרול" (מילים: שלמה שומרי, לחן: עמוס ברזל). את שירי האלבום עיבדו ננסי ברנדס, עוזי חיטמן, דודי רוזנטל, בני נגרי ויאיר שרגאי.
ב-1982 כיכב בהצגה המוזיקלית "ילדי הכרך", בה שר בין השאר את הלהיט "אני מלך הקסטות", וכן את השיר הביוגרפי שלו בילדותו בראש העין "נולדתי בראש העין". כמו כן באותה השנה הוא השתתף גם בתוכנית הילדים "פרפר נחמד".
ב-1985 הוציא את אלבומו השלישי "טוב לי" בו נכללו הלהיטים: "אני מלך הקסטות" ו"נולדתי בראש העין", שבוצעו במקור בהצגה המוזיקלית "ילדי הכרך" בה הוא כיכב. את שירי האלבום עיבדו אלדד שרים ואורי קריב.
בסוף שנת 1989 הוציא את אלבומו החמישי "מי אנחנו מה אנחנו?". באלבום בלט "חולף לו עם הזמן", שכתב והלחין גרי אקשטיין, שגם עיבד והפיק את מרבית שירי האלבום.
בסוף שנת 1992 הוציא את "ציונה" שכתב והלחין מאיר אריאל, שגם שר בהקלטה קולות רקע. השיר הפך ללהיט גדול, ודורג במקום ה-36 במצעד הפזמונים לשנת תשנ"ג (1993) של רשת ג'.
ב-1993 הוציא את אלבומו "בא הזמן" שכלל את הלהיט "ציונה". את שירי האלבום עיבד אפי שושני.
בשנים 2002–2003 גילם את אבא של אתי (גלית גיאת) בסיטקום "שמש".
בשנים 2002–2007 הגיש בגלי צה"ל את התוכנית "ציפורי לילה ים תיכוניות", שם זכה לרייטינג גבוה.
ב-2007 הוציא סינגל מתוך אלבום חדש, לאחר שלא הוציא אלבום במשך שמונה שנים.
בשנים 2010–2012 הנחה תוכנית טלוויזיה לילית בערוץ הראשון, "ניסים גרמה מארח".
ב-2012 גילם את עצמו למספר פרקים בסדרת הדרמה-אקשן "נויורק".
ב-2014 השתתף בתוכנית המציאות "בוליווד".
חיים פרטיים.
גרמה נישא לשושנה (שושי) שרעבי באוגוסט 1980 ונולדו להם שלושה ילדים. ב-25 בספטמבר 2012 נפטרה שושנה לאחר מאבק קצר במחלת הסרטן.
מ-2016 גרמה בזוגיות עם נירה, אלמנה ואם לשני ילדים.
גרמה מתגורר בראש העין.
גרמה ידוע כפעיל לשעבר במפלגת העבודה וכמקורב לשמעון פרס.
במסגרת הדיון הציבורי בפרשת ילדי תימן סיפר שאחותו היא אחת מהפעוטות שנעלמו.
ועדת החינוך והתרבות
מוניזם
מוניזם (ביוונית: μόνος, "מונוס" - יחיד) היא השקפה פילוסופית הטוענת שמאחורי ריבוי הדברים שסביבנו מסתתר עיקרון אחד: גורם יחיד בלתי משתנה ובלתי ניתן לחלוקה שאחראי למופעים השונים שבטבע ומסביר אותם. תפיסה זו עומדת בניגוד לדואליזם ולפלורליזם שמניחים שבבסיס ההוויה מצוי ניגוד וריבוי. בתאולוגיה משמעות המוניזם הוא אמונה באל אחד.
היסטוריה.
אבי תפיסה זו בפילוסופיה הקדם-סוקרטית הוא תאלס אשר גרס ש"הכל מים". התפיסה המוניסטית השתכללה במשנתו של פרמנידס. הפער בין הפילוסופיה המוניסטית של פרמנידס לבין תפיסת הריבוי והשינוי שייצג הרקליטוס יושב במידת מה על ידי רעיון האידאות של אפלטון שאפשר הבנה של קיום הריבוי לצד קיומה של אחדות.
שפינוזה דגל בהשקפה מוניסטית וטען כי הטבע הוא אחד ויחיד והאלוהות באה לידי ביטוי בטבע שהוא מוחלט ואינסופי.
המונח מוניזם הוצג במאה ה-18 על ידי כריסטיאן וולף בעבודתו "Logic", כדי לציין סוגים של מחשבה פילוסופית שבהם נעשה ניסיון לחסל את הדיכוטומיה של הגוף והנפש ולהסביר את כל התופעות על ידי עיקרון מאחד אחד, או כביטויים של חומר יחיד.
בעיית הנפש-גוף בפילוסופיה בוחנת את הקשר בין הנפש לחומר, ובמיוחד את הקשר בין התודעה למוח. הנושא נחקר על ידי רנה דקארט במאה ה-17, במסגרת דואליזם קרטזיאני, ועל ידי פילוסופים טרום אריסטוטליים, במסגרת ובמסורות אסיאתיות מוקדמות יותר.
מאוחר יותר הוחל מונח זה גם על תורת הזהות המוחלטת שהוגדרו על ידי הגל ושלינג. לאחר מכן נעשה שימוש נרחב יותר במונח, לכל תיאוריה שמניחה עקרון מאחד. גם התזה של המתנגדים לדואליזם הורחבה, כך שהיא כוללת פלורליזם. לדברי , כתוצאה משימוש מורחב זה, המונח הוא "דו משמעי באופן שיטתי".
בוגרשוב
הווארד הנסון
הווארד הרולד הנסון (באנגלית: Howard Harold Hanson; 28 באוקטובר 1896 - 26 בפברואר 1981) היה מלחין ומנצח אמריקאי, מחנך, תאורטיקאי מוזיקה ותומך נלהב במוזיקה אמריקאית קלאסית.
ילדות, נעורים ולימודים.
הנסון נולד בוואהו, נברסקה להורים שוודים, הנס והילמה (ארקסטרום) הנסון. בשחר ילדותו למד מוזיקה אצל אמו. בהמשך למד במכללת לותר בוואהו, שם סיים את לימודיו ב-1911 ובמכון לאמנות המוזיקה בניו יורק, אצל המלחין ותאורטיקאי המוזיקה פרסי גטשיוס, בשנת 1914. הנסון המשיך את לימודיו באוניברסיטת נורת'ווסטרן בשיקגו והשתלם בקומפוזיציה אצל המומחה למוזיקה כנסייתית, פיטר לאטקין ואצל ארנה אולדברג. לכל אורך שנות לימודיו למד הנסון פסנתר, צ'לו וטרומבון. הנסון קיבל תואר ראשון מאוניברסיטת נורת'ווסטרן בשנת 1916, ושם החל בקריירת ההוראה שלו כמורה מסייע.
ראשית הקריירה והשתלמות באיטליה.
באותה שנה קיבל הנסון את המשרה המלאה הראשונה שלו כמורה לתאוריה של המוזיקה ולקומפוזיציה במכללת פאסיפיק בקליפורניה, וכעבור שלוש שנים בסך הכול מינתה אותו המכללה לדיקן הקונסרבטוריון לאמנויות בשנת 1919.
בשנת 1920 חיבר את "מחזה יער קליפורניה", יצירתו הראשונה שקיבלה תשומת לב לאומית. הנסון כתב גם מספר יצירות תזמורתיות וקאמריות במהלך שנותיו בקליפורניה, ביניהן "קונצ'רטו דה קאמרה", "אגדה סימפונית", "רפסודיה סימפונית", יצירות שונות לפסנתר סולו, כמו "שני קטעים לחג המולד" ו"הסוויטה הסקנדינבית", לכבוד מורשתו הלותרנית והסקנדינבית.
הנסון היה הראשון לקבל, בשנת 1921, את פרס רומא של האקדמיה האמריקאית, מטעם האקדמיה האמריקאית ברומא, על "מחזה יער קליפורניה" ועל הפואמה הסימפונית "לפני עלות השחר". בכספי המענק חי הנסון באיטליה במשך שלוש שנים. בתקופת שהותו באיטליה כתב הנסון "רביעייה בפרק אחד", "לוקס אטרנה", "הקינה לבאוולף" והסימפוניה
מס' 1, "הנורדית", שבביצוע הבכורה שלה ניצח על תזמורת אוגוסטאו ב-30 במאי 1923. קביעה מוטעית ייחסה להנסון לימודי קומפוזיציה ו/או תזמור אצל אוטורינו רספיגי, שלמד תזמור אצל ניקולאי רימסקי-קורסקוב, האוטוביוגרפיה שלא התפרסמה של הנסון מזימה את הקביעה, המיוחסת לרות ואטאנייב, לפיה למד אצל רספיגי.
קריירה באיסטמן.